Χένρι Νέβιλ, 6ος βαρόνος του Μπεργκαβεννί

Ο Χένρι Νέβιλ, 6ος ή 4ος βαρόνος του Μπεργκαβεννί (1527/1535 – 10 Φεβρουαρίου 1587), 6ος Βαρόνος του Μπεργκαβεννί ήταν μεγαλύτερος γιος και διάδοχος του Σερ Τζωρτζ Νέβιλ, 5ου βαρόνου του Μπεργκαβεννί και της Μαρίας Στάφορντ μικρότερης κόρης του Έντουαρντ Στάφορντ, 3ου δούκα του Μπάκινγκχαμ και της Ελεονώρας Πέρσι, δούκισσας του Μπάκινγκχαμ. Ο 6ος βαρόνος κλήθηκε στο Κοινοβούλιο από τις 23 Ιανουαρίου 1552 μέχρι τις 15 Οκτωβρίου 1586, ήταν ένας από τους ευγενείς που ήταν παρόντες στην δίκη της Μαρίας Α΄ της Σκωτίας στο Φοθερινγκώ, πέθανε πάνω στην έδρα του στο Μπέρλινγκ του Κεντ στις 10 Φεβρουαρίου 1587. Παντρεύτηκε σε πρώτο γάμο την Φραγκίσκη, κόρη του Τόμας Μάννερς, 1ου κόμη του Ράτλαντ και σε δεύτερο γάμο την Ελισάβετ κόρη του Στέφανου Ντάρελλ, με την πρώτη σύζυγο του απέκτησε μια κόρη την Μαρία Νέβιλ που παντρεύτηκε τον Σερ Τόμας Φέιν. Τον Ιανουάριο - Φεβρουάριο 1554 όταν ξέσπασε η "Επανάσταση του Γουάιατ" ο Ρόμπερτ Σάουθγουελ Υψηλός Σερίφης του Κεντ παντρεύτηκε την ξαδέλφη του Χένρι Μάργκαρετ Νέβιλ, την κόρη του Τόμας Νέβιλ και οι δυο άντρες οδήγησαν μαζί τις βασιλικές δυνάμεις εναντίον των επαναστατών. Ο ιστορικός Ντέιβιντ Λοαντς (1934 - 2016) αναφέρει "ο Σάουθγουελ και ο Μπεργκαβεννί ήταν οι μοναδικοί ευγενείς στους οποίους ο βασιλιάς είχε πάντοτε μεγάλη εμπιστοσύνη, ο Σάουθγουελ ο Μπεργκαβεννί και ο Τσένεϊ ήταν οι πιο δραστήριοι βασιλικοί στρατάρχες".

Καταστολή της εξέγερσης του Γουάιατ

Ο Χένρι και ο Σάουθγουελ άρχισαν στις 24 Ιανουαρίου μια μέρα πριν την έκρηξη της επανάστασης να συγκεντρώνουν τις βασιλικές δυνάμες αν και στο πρώτο στάδιο είχαν ελάχιστες επιτυχίες. Ο Γουάιατ στις 26 Ιανουαρίου κήρυξε τον Σάουθγουελ και τον Μπεργκαβεννί "προδότες του θεού, του στέμματος και του δημόσιου καλού" προκειμένου να "θίξουν τους πιο πιστούς οπαδούς που είχε η βασίλισσα Μαρία Α΄ της Αγγλίας". Οι βασιλικοί ένωσαν τις δυνάμεις τους στις 27 Ιανουαρίου στο Κεντ και βάδισαν στο Ρότσεστερ με σκοπό να αντιμετωπίσουν τις δυνάμεις του Γουάιατ με περίπου 2.000 άντρες σε κάθε πλευρά. Ο Χένρι και ο Σάουθγουελ με 600 άνδρες προσπάθησαν να φράξουν τον δρόμο ανάμεσα στο Ρότσεστερ και στο Τόνμπριτζ για να εμποδίσουν τις εχθρικές δυνάμεις του Γουάιατ να ενωθούν.

Ο Σάουθγουελ νίκησε στις 28 Ιανουαρίου τους επαναστάτες του Χένρι στο Ίσλεϋ και φυλάκισε εξήντα αιχμαλώτους. Την ίδια μέρα ο στρατός του δούκα του Νόρφολκ εγκατέλειψε τον Γουάιατ, ο Χένρι και ο Σάουθγουελ δραπέτευσαν στο Λονδίνο και ο Γουάιατ τους ακολούθησε με 3.000 άνδρες. Ο Σάουθγουελ και ο Τσένεϊ δημιούργησαν άλλη μια ομάδα πιστών οπαδών τους στα νότια. Ο Χένρι και ο Σάουθγουελ βάδισαν στις 4 Φεβρουαρίου στο Γκρίνουιτς, ο Γουάιατ είχε αποκοπεί από την βάση του στο Κεντ, δεν μπορούσε να δεχτεί νέες ενισχύσεις και ο στρατός του αποδυναμώθηκε πλήρως. Ο στρατός του Γουάιατ διαλύθηκε στις 7 Φεβρουαρίου, ανάμεσα στους οπαδούς του Γουάιατ που καταδικάστηκαν σε θάνατο ήταν ο μελλοντικός γαμπρός του Νέβιλ Τόμας Φέιν. Ο Φέιν τελικά συγχωρέθηκε λόγω του νεαρού της ηλικίας του έγινε στην συνέχεια βασιλικός οπαδός και γαμπρός του Νέβιλ.

Κληρονόμοι

Η κόρη του Μαρία Νέβιλ, βαρόνη του Ντεσπένσερ πέθανε στις 28 Ιουνίου 1626 σε ηλικία 72 ετών και τάφηκε στο Μέρεγουορθ. Παντρεύτηκε σε δεύτερο γάμο στις 12 Δεκεμβρίου 1574 τον Σερ Τόμας Φέιν του Κεντ, ο γιος τους Φραγκίσκος Φέιν, 1ος κόμης του Γουέστμορλαντ θα ξαναδημιουργήσει αργότερα την κομητεία του Γουέστμορλαντ, στέφτηκε στις 26 Αυγούστου 1573 στο κάστρο του Ντόβερ και πέθανε στις 13 Μαρτίου 1589. Η Μαρία Νέβιλ διεκδίκησε την βαρονία του Αμπεργκαβεννί από τον πρώτο ξάδελφο της Έντουαρντ Νέβιλ, 7ο βαρόνο του Μπεργκαβεννί που ήταν ο αρσενικός διάδοχος με τον ισχυρισμό ότι ήταν όρος συμβιβασμών με επιστολές που στάλθηκαν στις 25 Μαΐου 1604 με την υπογραφή της βαρόνης.

Παραπομπές

Πηγές

Froude, J. A. (1889). The Reign of Mary Tudor. 2008 reprint: Bibliobazaar LLC.
Loades, D. M. (1965). The Two Tudor Conspiracies. Cambridge University Press.
Zell, Michael (2000). Early modern Kent, 1540–1640. Boydell & Brewer.

Οικογένεια Νέβιλ